Hva er en selvsignert rotsertifikatautoritet (CA)?
En CA som ikke valideres ved hjelp av en annen CA, kalles en «rot-CA» eller «anker-CA». En CA som valideres ved hjelp av en annen CA, kalles en «intermediær CA». Godkjenning av en slik rot-CA må utføres med noe annet enn et sertifikat. Datamaskinens systemprogramvare inneholder en liste med rot-CA-identiteter som Apple går god for. Du kan legge til andre CA-er i denne listen ved hjelp av appen Nøkkelring, eller du kan få en administrator til å gjøre det for deg.

Hva er en intermediær sertifikatautoritet?
En sertifikatautoritet (CA) som valideres ved hjelp av en annen CA, kalles en «intermediær CA». Godkjenning av en intermediær CA avhenger av CA-en som utstedte den, og den intermediære CA-en kan gjøres ugyldig eller tilbakekalles av den utstedende CA-en. Intermediære CA-er brukes ofte av den utstedende CA-en til å delegere autoritet i forbindelse med en underordnet operasjon, for eksempel for en bestemt type bruk eller en klasse med brukere. Hvis du eller systemet godkjenner utstederen av en intermediær CA, vil også den intermediære CA-en godkjennes, med mindre du eksplisitt overstyrer dette. Du kan også godkjenne en intermediær CA uten å godkjenne utstederen. Man omgår imidlertid da gyldighetskontroller som er basert på utstederens autoritet. Når du oppretter en intermediær CA ved hjelp av Sertifikatassistent, må en eksisterende rot eller intermediær CA (sammen med den tilhørende private nøkkelen) være til stede for å signere den.

Hva betyr «Bruk denne CA-en som standard»?
Når du tar imot sertifikatsigneringsforespørsler fra brukere, velges den sertifikatautoriteten som er angitt som standard, automatisk fra lokalmenyen med tilgjengelige sertifikatautoriteter. Når du klikker på «Bruk denne CA-en som standard», vil det sertifikatautoritetsnavnet du har spesifisert ovenfor, brukes som standard.

Hvordan brukes «E-post fra»?
Når Sertifikatassistent har opprettet en sertifikatautoritet for deg, kan du opprette en invitasjonsfil som brukere kan benytte når de skal be sertifikatautoriteten om et sertifikat. Når brukere dobbeltklikker på denne invitasjonsfilen, vil de bli ledet gjennom forespørselsprosessen av Sertifikatassistent. Sertifikatforespørselen sendes til e-postadressen som er oppgitt her.